CELEX: 62015FN0047
Language: hu
Date: 2015-03-24 00:00:00
Title: F-47/15. sz. ügy: 2015. március 24-én benyújtott kereset – ZZ kontra Bizottság

8.6.2015   
            
            
               HU
            
            
               Az Európai Unió Hivatalos Lapja
            
            
               C 190/35
            
         2015. március 24-én benyújtott kereset – ZZ kontra Bizottság
   (F-47/15. sz. ügy)
   (2015/C 190/41)
   Az eljárás nyelve: francia
   
      Felek
   
   
      Felperes: ZZ (képviselő: É. Boigelot ügyvéd)
   
      Alperes: Európai Bizottság
   
      A jogvita tárgya és leírása
   
   Azon határozat megsemmisítése, amely nem adott helyt az eltartott gyermekek után járó támogatás iránti azon kérelemnek, amely arra irányult, hogy e támogatást a felperes és házastársának házasságkötésétől kezdve visszamenőleges hatállyal folyósítsák a felperes házastársának két olyan eltartott gyermeke után, akik minden két hétből egy hetet tartózkodnak a felperes lakóhelyén, valamint kártérítés fizetése
   
      A felperes kereseti kérelmei
   
   
               —
            
            
               A Közszolgálati Törvényszék semmisítse meg a 2014. december 9-i, 2014. december 16-án közölt határozatot, de csak abban az részében, amelyben a kinevezésre jogosult hatóság – miután helyt adott az e kérdéssel kapcsolatos panasznak, és helyesen úgy határozott, hogy megsemmisíti a 2014. június 19-i határozatot, következésképpen pedig a felperesnek megítéli az eltartott gyermekek után járó támogatást és a származékos előnyöket – mindazonáltal úgy határoz, hogy a szóban forgó támogatást nem folyósítja a felperes házasságkötésének időpontjától kezdve visszamenőleges hatállyal, továbbá hogy az eltartott gyermekek után járó támogatáshoz és a származékos előnyökhöz való e jogot csak 2014. március 1-jétől, vagyis azon hónap első napjától kezdve biztosítja a felperesnek, amelynek során a felperes benyújtotta a felülvizsgálat iránti kérelmét;
            
         
               —
            
            
               mindenesetre kártérítés jogcímén és a Közszolgálati Törvényszék korlátlan felülvizsgálati jogkörének gyakorlása keretében kötelezze az alperest 33  375,99 euró összeg megfizetésére, a követelés eljárás során történő felemelése jogának fenntartásával, az alperes mulasztása folytán a felperesnek okozott kár megtérítése érdekében, továbbá az említett összeg után a szóban forgó, 2011. szeptember 1-jétől a teljes kifizetés időpontjáig terjedő évekre vonatkozóan Belgiumban irányadó törvényes késedelmi kamatok megfizetésére;
            
         
               —
            
            
               mindenesetre a Közszolgálati Törvényszék eljárási szabályzata 87. cikkének (1) bekezdése értelmében az alperest kötelezze az eljárás valamennyi költségének viselésére.